ส่วนที่ 1

ข้อมูลสรุป (Executive Summary)

-   บริษัทหลักทรัพย์ ยูไนเต็ด จำกัด (มหาชน) (บริษัท) เริ่มก่อตั้งขึ้นเมื่อวันที่ 1 เมษายน 2514
    ด้วยทุนจดทะเบียนเริ่มแรก 500,000 บาท เพื่อประกอบธุรกิจหลักทรัพย์
    บริษัทได้รับคัดเลือกให้เป็นบริษัทสมาชิกตลาดหลักทรัพย์แห่งประเทศไทย หมายเลข 38 ในปี
    2534 และเข้าร่วมเป็นสมาชิกศูนย์ซื้อขายตราสารหนี้ไทย หมายเลข 49 ในปี
    2537ในเดือนมกราคม 2543 บริษัทจัดตั้งบริษัท ยูไนเต็ด แอ็ดไวเซอรี่ เซอร์วิส จำกัด
    โดยบริษัทถือหุ้นในอัตราร้อยละ 99.99 ของทุนจดทะเบียนและเรียกชำระแล้ว 10 ล้านบาท
    เพื่อทำธุรกิจในการเป็นที่ปรึกษาทางการเงินในปี 2544
    บริษัทมีการเสนอขายหลักทรัพย์แก่ประชาชนทั่วไป
    และได้เข้าเป็นบริษัทจดทะเบียนในตลาดหลักทรัพย์ในวันที่ 8 สิงหาคม 2544 และในปี 2546
    บริษัทได้ขอใบอนุญาตประกอบธุรกิจที่ปรึกษาทางการเงินด้วย จาก สำนักงาน ก.ล.ต.
    ซึ่งได้รับอนุญาต ให้มีผลตั้งแต่ 22 ธันวาคม 2546

-   ในปี 2547 มีเหตุการณ์สำคัญในการดำเนินงานบริษัท ดังนี้คือ บริษัทได้มีการกำหนด
    พันธกิจที่จะเป็นแนวทางในการดำเนินธุรกิจขึ้น
    เพื่อเป็นทิศทางสำคัญของบริษัทในระยะยาวต่อไป ทั้งนี้
    บริษัทได้มีการจัดโครงสร้างองค์กรให้เหมาะสมต่อการขยายธุรกิจของบริษัท
    โดยได้จัดตั้งหน่วยงานใหม่ คือ สำนักบริหาร
    ซึ่งประกอบด้วยฝ่ายงานด้านการวางแผนองค์กรและบริหารความเสี่ยง
    ด้านสื่อสารองค์กรและนักลงทุนสัมพันธ์ และด้านเลขานุการ พร้อมกันนั้น
    บริษัทมีแผนดำเนินการสร้างภาพลักษณ์ที่ดีขององค์กร
    พร้อมกับการวางกลยุทธ์ที่ให้ความสำคัญกับการพัฒนาระบบงาน การพัฒนาบุคคลกร
    รวมทั้งการพัฒนาเทคโนโลยีสารสนเทศ นอกจากนี้ได้มีการขยายธุรกิจมากขึ้น
    โดยเปิดสำนักงานสาขาแห่งใหม่ที่ชลบุรี

-   สำหรับทุนจดทะเบียนชำระแล้วได้เพิ่มขึ้นเป็น 618.52 ล้านบาท
    มาจากการใช้สิทธิแปลงสภาพใบสำคัญแสดงสิทธิทั้งในส่วนของผู้ถือหุ้นเดิม
    และส่วนของกรรมการและพนักงาน

-   บริษัทประกอบธุรกิจหลักทรัพย์โดยมีใบอนุญาต 4 ประเภท
    ซึ่งได้แก่การประกอบกิจการนายหน้าซื้อขายหลักทรัพย์ กิจการค้าหลักทรัพย์
    กิจการที่ปรึกษาการลงทุนและกิจการการจัดจำหน่ายหลักทรัพย์ และยังได้รับใบอนุญาตจาก
    สำนักงาน กลต. ให้ประกอบธุรกิจที่ปรึกษาทางการเงิน อีกด้วย ในปี 2547
    บริษัทฯมีสำนักสาขาที่ให้บริการด้านหลักทรัพย์ 5 แห่ง ประกอบด้วย สาขารังสิต
    สาขานครสวรรค์ สาขานครปฐม สาขาหาดใหญ่ และสาขาชลบุรี และมีบริษัทย่อย 2 แห่ง คือ
    บริษัท ยูไนเต็ด แอ็ดไวเซอรี่ เซอร์วิส จำกัด และ บริษัท สยามไชยศรี จำกัด
    ประกอบธุรกิจด้านการเป็นที่ปรึกษาทางการเงิน

-   เป้าหมายการดำเนินธุรกิจของบริษัท คือ การดำเนินงานใน 4 ด้านหลัก คือ
    ด้านการเป็นนายหน้าซื้อขายหลักทรัพย์ ด้านวาณิชธนกิจ
    ด้านการลงทุนในหลักทรัพย์ประเภทต่างๆ และด้านธุรกิจด้านสินเชื่อเพื่อธุรกิจหลักทรัพย์
    โดยบริษัทได้พัฒนาองค์กรทั้งในด้านระบบงาน ด้านวิเคราะห์หลักทรัพย์
    บุคลากรรวมทั้งการใช้เทคโนโลยีต่าง ๆ เข้ามาช่วยให้มีความต่อเนื่องของธุรกิจในระยะยาว

-   บริษัทมีเป้าหมายโครงสร้างรายได้ 4 ด้านคือ รายได้การเป็นนายหน้าซื้อขายหลักทรัพย์
    รายได้ด้านวาณิชธนกิจ รายได้ด้านการลงทุนในหลักทรัพย์ประเภทต่างๆ
    และรายได้จากดอกเบี้ยเงินให้กู้ยืม โดยมีเป้าหมายโครงสร้างรายได้ในอัตราส่วนร้อยละ 85
    ,7 ,5 และ 3 ตามลำดับ

-   งบการเงินรวม ณ 31 ธันวาคม 2547 บริษัทมีสินทรัพย์รวม จำนวน 1,075 ล้านบาท
    มีหนี้สินทั้งสิ้น 188 ล้านบาท และมีส่วนของผู้ถือหุ้นประมาณ 887 ล้านบาท โดยมีทุนจดทะเบียน
    860 ล้านบาทและมีทุนชำระแล้ว 618 ล้านบาท

-   บริษัทมีผลกำไรสุทธิ ในปี 2547 เท่ากับ 61.2 ล้านบาท คิดเป็นกำไรสุทธิต่อหุ้น
    (ถัวเฉลี่ยถ่วงน้ำหนัก) เท่ากับ 0.50 บาท